SPALI เห็นสัญญาณอสังหาฯแนวราบเริ่มฟื้น ลุยเปิดโครงการใหม่ มูลค่า 725 ลบ.
นายไตรเตชะ ตั้งมติธรรม กรรมการผู้จัดการ บริษัท ศุภาลัย …
8 ก.ค. 2563

นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า จากการปรับกลยุทธ์การลงทุนพัฒนาโครงการแนวราบ ทั้งกรุงเทพฯ ปริมณฑล และภูมิภาค อย่างต่อเนื่อง อีกทั้งการพัฒนาการออกแบบบ้านที่ตอบโจทย์ “New Normal” ประกอบกับในไตรมาส 3/63 เริ่มเห็นสัญญาณฟื้นตัวของกำลังซื้อโครงการแนวราบอย่างชัดเจน ทำให้บริษัทมุ่งมั่นพัฒนาโครงการตามแผนธุรกิจเดิมที่วางไว้ เพื่อรักษาการเติบโตอย่างยั่งยืน
ล่าสุดเตรียมส่งแบรนด์แนวราบ “พาร์ควิลล์” ปักหมุดโครงการ “ศุภาลัย พาร์ควิลล์ หางดง-เชียงใหม่” บ้านเดี่ยวระดับพรีเมี่ยม พื้นที่กว้าง มูลค่าโครงการ 725 ล้านบาท โดยนับเป็นโครงการลำดับที่ 13 ในจังหวัดเชียงใหม่ ซึ่งที่ผ่านมามีการพัฒนาโครงการทั้งแนวราบ และคอนโดมิเนียม รวม 12 โครงการ แบ่งเป็นโครงการแนวราบ 10 โครงการ คอนโดมิเนียม 2 โครงการ
“ศุภาลัย พาร์ควิลล์ หางดง-เชียงใหม่” ชูแนวคิด “เติมเต็มชีวิตง่ายๆ…บนพื้นที่แห่งความสุข” ตั้งอยู่บนพื้นที่โครงการกว่า 32 ไร่ จำนวน 145 แปลง พบกับบ้านเดี่ยว 2 ชั้น ขนาด 3 – 4 ห้องนอน 3 ห้องน้ำ 2 ที่จอดรถ พื้นที่ใช้สอยเริ่ม 138 – 197 ตร.ม. หลากหลายแบบบ้านถึง 5 แบบ ราคาเริ่มต้น 4 ล้านกว่าบาท